*A határozati javaslat elfogadásához*

***minősített*** *többség szükséges a Mötv. 50. §-a alapján,*

*az előterjesztés –* ***amennyiben az érintett ezt kéri*** *–* ***zárt ülésen tárgyalandó!***

*268. számú előterjesztés*

Bátaszék Város Önkormányzata Képviselő-testületének 2017. december 13-án,

16,00 órakor megtartandó ülésére

*a Közművelődési, Oktatási, Ifjúsági és Sport Bizottság nem képviselő tagjának megválasztása*

|  |
| --- |
| **Előterjesztő:** Dr. Bozsolik Róbertpolgármester**Készítette:** Takácsné Gehring Mária aljegyző**Törvényességi ellenőrzést végezte**: Kondriczné dr. Varga Erzsébet jegyző**Tárgyalja:** -- |

**Tisztelt Képviselő-testület!**

**Jogszabályi háttér**

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) bizottsággal és annak tagságával kapcsolatban az alábbiak szerint rendelkezik:

A képviselő-testület **szervezeti és működési szabályzatában határozza meg bizottságait,** a bizottságok tagjainak számát, a bizottságok feladat- és hatáskörét, működésük alapvető szabályait. **A bizottság tagjává nem önkormányzati képviselő tag is választható.** A nem önkormányzati képviselő tag jogai és kötelezettségei a bizottság ülésein megegyeznek az önkormányzati képviselő tag jogaival és kötelezettségeivel. (Mötv. 57. § (1) bekezdés)

A bizottság elnökének s **tagjainak megbízatása** a képviselő-testület által történő megválasztással jön létre, **a képviselő-testület megbízatásának időtartamára**. A képviselő-testület a bizottság személyi összetételét, létszámát a polgármester előterjesztésére bármikor megváltoztathatja. (Mötv. 58. § (1) és (2) bekezdés)

A bizottság elnöke, tagja e **megbízatásáról írásban lemondhat**. A lemondásáról szóló nyilatkozatot a polgármester részére kell benyújtani. A megbízatás **a lemondásban meghatározott, a lemondást követő egy hónapon belüli időpontban,** ennek hiányában az **írásbeli nyilatkozat átvételének napján szűnik meg.** A lemondás **nem vonható vissza,** továbbá **érvényességéhez nem szükséges a képviselő-testület elfogadó nyilatkozata.** (Mötv. 58. § (3) bekezdés)

A képviselő-testület és szervei szervezeti és működési szabályzatáról szóló 2/2011.(II.01.) önk-i rendelet (a továbbiakban: SzMSz) 28. § (1) bekezdése határozza meg a képviselő-testület bizottságait, és ennek értelmében a Közművelődési-, Oktatási-, Ifjúsági és Sportbizottsága (a továbbiakban: KOISB) 5 főből áll, ebből 2 fő külsős tag. Az egyes bizottságok személyi összetételéről a képviselő-testület az alakuló ülésén határozattal döntött.

Csaba-Tóth Zsófia – a képviselő-testület KOISB-nek nem képviselő tagja a 141/2014.(X.17.) önk-i határozatában (mellékelve) foglaltak alapján – polgármester úrhoz és a KOISB elnökének címzett, hivatalunkhoz 2017. december 7. napján érkezett levelében a bizottsági tagságáról lemondott. Lemondásában 2017. december 31-ével kéri bizottsági tagságának megszűntetését, így – a fent hivatkozott jogszabályhely alapján – bizottsági tagsága év végével szűnik meg. Lemondó nyilatkozata az előterjesztés melléklete.

A KOISB elnökével történt egyeztetés alapján a bizottság működőképessége fenntartása érdekében javasolnám a bizottság 5 főre történő kiegészítését Pomsár Szilvia (Bátaszék, Babits u. 29/B) asszony megválasztásával.

A bizottsági tagok megválasztása a Mötv. 42. § 2. pontjában foglaltak alapján a képviselő-testület át nem ruházható hatáskörébe tartozik, ugyancsak az Mötv. 50. §-ában foglaltak alapján ezen döntéshez minősített többség szükséges,továbbá az Mötv. 46. § (2) bekezdés b) pontjában foglaltak alapján a napirend tárgyalása fő szabályként nyílt ülésen történik, kivéve, ha az érintett zárt ülésen történő tárgyalást kér, abban az esetben azt el kell rendelni.

Tájékoztatom a tisztelt képviselő-testületet, hogy a Mötv. 40. § (1) bekezdése alapján a képviselő-testület bizottságának nem képviselő tagja a megválasztását követően a képviselő-testület előtt – a képviselőre irányadó szöveggel – esküt tesz, és erről okmányt ír alá.

Kérem a tisztelt képviselő-testületet a határozati javaslat elfogadására.

**Határozati javaslat:**

**a Közművelődési, Oktatási, Ifjúsági és Sport Bizottság nem képviselő bizottsági tagjának megválasztására**

Bátaszék Város Önkormányzatának Képviselő-testülete

1. Csaba-Tóth Zsófia külsős bizottsági tag lemondását – megköszönve a több mint kétéves munkáját – 2017. december 31.-ei hatállyal tudomásul veszi; egyidejűleg
2. Magyarország helyi önkormányzatairól szóló 2011. évi CLXXXIX. törvény 58. § (1) bekezdésében kapott hatáskörében eljárva a Közművelődési, Oktatási, Ifjúsági és Sport Bizottsága nem képviselő tagjának 2018. január 1. napjától Pomsár Szilvia, Bátaszék, Babits u. 29/B szám alatti lakost választja meg.

Határidő: azonnal

Felelős: dr. Bozsolik Róbert polgármester

Határozatról értesül: érintett

 BKÖH pénzügyi iroda

irattár